=== København ===
Der har længe været forslag om en bompengering omkring [[København]]. I [[Københavns Borgerrepræsentation]] er der flertal for bompenge, mens der i [[Folketinget]] er et flertal imod, blandt andet med henvisning til regeringens [[Skattestoppet|skattestop]]. I marts 2007 opfordrede borgmestrene i København og omegnskommunerne til at lave en undersøgelse af, hvad en indførelse af bompenge ville betyde for trafikkøerne. 
[[Regeringen Helle Thorning-Schmidt I|Regeringen Helle Thorning-Schmidt]] havde i sit [[regeringsgrundlag]] fra oktober 2011 medtaget etablering af en betalingsring rundt om København; men efter en intens offentlig debat, som bl.a. førte til intern uenighed blandt regeringspartierne om såvel de finansielle som de tekniske løsninger (bl.a. den fysiske placering), blev planerne skrinlagt den 22. februar 2012. I stedet nedsættes en [[kommission (politik)|kommission]], som skal forelægge forslag til løsning af trængselsproblemerne. I 2016 var der i Danmark 77 millioner tabte køretøjstimer pga. trængsel, svarende til et [[Samfundsøkonomi|samfunds-økonomi]]sk tab på ca. 24 mia. kr, mest i Hovedstaden.<ref>[https://www.vejdirektoratet.dk/api/drupal/sites/default/files/2019-04/opgorelse_af_traengsel.pdf Opgørelse af trængsel på vejene]. [[Vejdirektoratet]], 2019</ref>
Samfund